ДГ „Камбанка“ участва и в схема „Училищен плод“, „Училищно мляко“ и „Мед“ по Наредба за доставка на плодове и зеленчуци, произведени от земеделски стопани, регистрирани по Наредба № 3 от 1999 г. на Министерство на земеделието (всяка година според брой записани деца) По схемата "Училищен плод" децата получават до 46 доставки, които се разпределят през учебната година. Една доставка е от 160 гр. до 250 гр. според вида на плода или зеленчука. През годината се доставят 11 вида пресни плодове и зеленчуци, най-малко по 4 различни вида през месеца. По схемата "Училищно мляко“ в рамките на учебната година всяко едно дете получава до 50 доставки от сирене, кашкавал или мляко. Когато се доставят трайни млечни продукти, каквито са сиренето и кашкавалът, те са пакетирани в индивидуални опаковки, всяка от която тежи 30 грама. От началото на тази учебна година вече се дава и мед на децата също разфасован персонално за всяко дете;


